text: ForsíðaKatólska kirkjan í FøroyumFransiskanarasystranar í FøroyumTrúgvKatólska KirkjanMessanTilbiðjanKunning um føstuna og páskirnarBønAt biðja rósukransinBønirKrossvegurinRósukransurin (misk)TiltøkLjósmyndirSamband
text: #000000
text: Katólska KirkjanMessanTilbiðjanKunning um føstuna og páskirnar
text: #000001
text: Franciskanarasystrarnar í Føroyum eru limir í einum heimsumfatandi stovni (Franciscan Missionaries of Mary). Í løtuni eru umleið 5.500 systrar úr 78 ymiskum londum*. Tær búgva saman í altjóða felagsskapi kring um í heiminum.
text: #000002
text: Felagsskapurin varð stovnaður í India í 1877 av Mary of the Passion (Hélène de Chappotin), eini franskari kvinnu, fødd í Bretagne í Fraklandi í 1837. Katólska Kirkjan sælugjørdi hana í 2002. Systrarnar hava sum fyrimynd Frans úr Assisi (1182-1226) og Mariu, móðir Jesu Krists, sum í sínum lívi lótu seg leiða av Guds Anda. Systrarnar royna eisini at liva sambært Guds vilja, “altíð at vera til reiðar at fara hvar sum helst, og til hvønn sum helst, at boða Frelsunnar Evangeliið” (Art 4, grundlóg), og at liva í dagligari tilbiðjan av Hinum upprisna Kristusi í Sakramentinum.
text: #000003
text: Franciskanarasystrarnar komu til Føroyar í apríl í 1931 eftir áheitan frá Van Rossum, Kardinali, til tess at hjálpa føroyingum og at endurstovna Katólsku Kirkjuna í Føroyum. Í hesum farnu árum hava tær stovnað ein skúla, eina vøggustovu og ein barnagarð. Tær hava verið til hjálpar hjá einum lítlum katólskum kirkjuliði, sum so líðandi varð stovnað. Í dag eru um leið 270 katolikkar úr 23 ymskum londum í Føroyum.
text: #000005
text: Systrarnar fluttu í núverandi kleystrið í 1980. Tær valdu at kalla tað “Kerit” (Krit): Síðan kom orð Harrans til hansara soljóðandi: “Far tær hiðan eystur um Jórdan og krógva teg har við ánna Krit. Tú skalt drekka úr ánni, og ravnunum havi eg boðið at bera tær mat hagar”. Hann so gjørdi og fór eftir boði Harrans at taka upp bústað sín við ánna Krit fyri eystan Jórdan. Hvønn morgun komu ravnarnir við breyði til hansara og hvørt kvøld við kjøti; og hann drakk úrc ánni (Fyrra Kongabók 17: 2-6). Orðið Kerit merkir staðið, har Gud letur keldu vella fram til dagliga føðslu hjá Systrunum við hansara Breyði og hansara Orði. Tað er staðið, har tær møta honum í bøn og í tøgn, og haðani hann sendir tær út til onnur at vitna um kærleika hansara.
text: #000006
text: Núverandi Franciskanarastovnur er einasti stovnur við hesi skipan í Føroyum. Í løtuni eru fimm Systrar úr fimm ymiskum londum, úr Belgia, Malta, Írlandi, Sri Lanka og Korea. Tær eru millum 38 og 85 ár á aldri. Høvuðsmál teirra er at boða Evangeliið um Jesus Krist, at stuðla lítla, katólska kirkjuliðinum í oyggjunum, og at umboða Katólsku Kirkjuni fram móti kristnum einleika. Ein av Systrunum haldur fram við teirra arbeiði í barnagarðinum, sum Franciskanarasystrarnar stovnaðu. Skúlin og vøggustovan vórðu latnar Tórshavnar kommunu í 1980 árunum. Systrarnar eru eisini virknar í frálæru, upplæring í trúarlæru, bønarbólkum, felagskirkjuligum virksemi, vitja sjúk og gomul, taka sær av ymiskum bólkum og hjálpa fátækum.
text: #000007
text: Hóast arbeiði hjá Systrunum er týdningarmikið, eru tvey onnur sjónarmið í teirra lívi eins týðandi: teirra bønarlív og teirra felagslív. Systrarnar biðja saman minst tvær um dagin fyri Kirkjuni, fyri kirkjuliðinum og fyri neyðini í heiminum. Tær taka sær tíð burturav til persónliga bøn hvønn dag, eins væl og til djúpari bønarløtur í árinum. Tær koma saman til máltíðirnar, hvíldarløtur og fundir. Tað er soleiðis, at Systrarnar finna styrki at liva sítt kall sum Franciskanarasystrar.* Uppdaterað í apríl. 2023
text: #000008